Presidente da Federación Rusa

dereita|miniatura|200px|Estandarte do Presidente de Rusia.
[miniatura|200px|dereita|[Vladimir Putin é o actual Presidente da Federación Rusa]]
O **presidente da Federación Rusa** ou **presidente de Rusia** (en ruso: Президент Российской Федерации; ou Президент России tr.: Prezidyent Rossiyskoy Fyederatsii ou Pryezidyent Rossii) é o xefe de Estado e supremo comandante en xefe do Exército. Aínda que a súa presentación constitucional aparenta máis neutralidade, o presidente da Federación exerce *de facto* xunto co Goberno federal e o seu primeiro ministro o Poder Executivo.

O Presidente da Federación é o garante da Constitución federal e gardián dos dereitos fundamentais do cidadán, e é xunto co Goberno o encargado de velar pola aplicación do poder do Estado en todo o territorio ruso. Salvagarda a soberanía da Federación e a independencia e integridade nacionais, e asegura o funcionamento coordinado e a interacción entre as distintas instancias do poder federal. Así mesmo, corresponde ao presidente federal establecer, de conformidade coa Constitución e as leis, as liñas esenciais da política interior e exterior do país.

O actual presidente da Federación de Rusia é o petersburgués Vladimir Putin, pertencente ao partido conservador Rusia Unida desde o 7 de maio de 2012.

## Elección e cesamento 
O presidente da Federación de Rusia é elixido polos cidadáns desta nacionalidade mediante sufraxio libre, universal, igual, directo e segredo, en votación popular celebrada cada seis anos ao termo do mandato presidencial. O límite de mandatos para unha mesma persoa á fronte da presidencia federal é de dous consecutivos; non existe limitación no caso de mandatos separados.

Para ser elixido presidente requírese cumprir 35 anos e ter unha antigüidade de polo menos dez anos de residencia ininterrompida en Rusia.

### Xuramento 
Segundo o artigo 82 do capítulo 4 da Constitución de Rusia, onde se regulan as eleccións do xefe de estado, o presidente electo debe prestar este xuramento durante o seu investidura:

## Funcións e poderes 
O presidente é o xefe de estado e a súa tarefa principal é preservar e protexer os dereitos e liberdades dos rusos, garantidos pola Constitución de Rusia. O presidente dirixe a política interior e internacional do goberno de Rusia. É tamén Comandante en Xefe das Forzas Armadas.

O presidente outorga as condecoracións estatais, resolve asuntos relativos á inmigración e ten o poder de conceder indultos.

## Lista de presidentes de Rusia 
**Partidos**:&nbsp;

## Residencias oficiais 
### En Moscova e arredores 
[miniatura|250px|O [Kremlin de Moscova, residencia oficial do presidente]]
[miniatura|320px|Líderes do [G8, co Palacio Konstantinovski ao fondo, no Cume de 2006.]]
As principais residencias oficiais do presidente atópanse no conxunto do Kremlin de Moscova:

* O Palacio do Senado (en ruso Сенатский дворец, *Senatski dvorets*) é o lugar de traballo do presidente e conta coa Oficina Presidencial, o Salón Cerimonial, a Biblioteca Presidencial, o Salón do Consello de Seguridade, o Salón dos Embaixadores (ou Heráldico) e o salón de Catalina.
* O Gran Palacio do Kremlin (Большой Кремлёвский дворец, *Bolshoi Kremliovski dvorets*) é usado para cerimonias oficiais e recepción de xefes de Estado, de Goberno ou o corpo diplomático.
* O edificio administrativo do Kremlin ou edificio 14 (Административный корпус Кремля, *Administrativni korpus Kremlia*) alberga as oficinas do equipo de traballo do presidente: a administración presidencial, a dirección protocolaria, a dirección de política exterior, a prensa, as oficinas do Secretario do Consello de Seguridade, dos axudantes e conselleiros do presidente, así como a Comandancia do Kremlin e a sede da Garda Federal.

Tamén en Moscova, pero non nas instalacións do Kremlin atópase:

* A casa de campo *Gorki-9* (Горки-9), tamén coñecida como *Barvikha* (Барвиха), é onde habita o presidente Medvedev coa súa familia. Está na localidade de Barvikha (Барвихa), na zona residencial coñecida como Rubliovka (Рублёвка), 18&nbsp;km ao oeste do centro de Moscova. Foi a residencia do antigo presidente Boris Eltsin. O presidente anterior, Vladimir Putin, segue vivindo na outrora residencia oficial de *Novo-Ogariovo* (Ново-Огарёво), na mesma zona que a casa do presidente actual.
* Ademais, preto desta, atópase o Castelo Mayendorf (Замок Майендорф, *Zamok Mayendorf*), sede da Secretaría da Presidencia, que se usa para festas e recepcións.

### Fóra de Moscova 
* O Palacio Konstantínovski (Константиновский дворец, *Konstantínovski dvoréts*) no suburbio Strelna de San Petersburgo.
* A casa de verán *Bocharov Ruchéi* (Бочаров ручей), na cidade portuaria de Sochi.
* A residencia *Rus* (Русь) na localidade de Zavídovo do óblast de Tver, a beiras do río Volga.
* Casa de campo en *Shúiskaya Chupá* (Шуйская Чупа) a 25&nbsp;km ao norte de Petrozavodsk, Karelia

## Notas 
## Véxase tamén 
### Outros artigos 
* Federación Rusa
* Presidente do Goberno de Rusia
### Ligazóns externas 
* Páxina oficial do presidente de Rusia 
* Páxina oficial do presidente de Rusia